Mestská časť Bratislava - Nové Mesto

Materiál na rokovanie
Miestneho zastupiteľstva
dňa 27.08.2013

Návrh 

na zverenie nehnuteľného majetku a s ním súvisiacich práv a záväzkov 
do správy Základnej školy s materskou školou, 
so sídlom: Sibírska 39, 831 02 Bratislava, IČO: 31 785 221

Predkladá:						       Materiál obsahuje:

Ing. Ľudovít Kollárik,					       1. Návrh uznesenia
prednosta						       2. Dôvodovú správu
                                                                                	       3. Protokol o zverení

Spracovateľ:						       Stanovisko právnej skupiny:

Mgr. Marianna Moravcová Tomčíková	- nie je potrebné
poverená vedením 
oddelenia podnikateľského,
právneho a správy majetku				  

Na rokovanie prizvať:

1. spracovateľa
2. Mgr. Vladimír Novák,
    vedúci oddelenia školstva 

august 2013

Návrh uznesenia:

M i e s t n e    z a s t u p i t e ľ s t v o

s c h v a ľ u j e

zverenie nehnuteľného majetku vo výlučnom vlastníctve Hlavného mesta SR Bratislavy a s ním súvisiacich práv a záväzkov, ktorý je zverený do správy Mestskej časti Bratislava – Nové Mesto, v prospech Základnej školy s Materskou školou na Sibírskej ulici, a to konkrétne: 

a)	pozemok - parcela registra „C“ č. 11873/1 – Zastavané plochy a nádvoria o výmere 726 m2 v účtovnej hodnote vo výške 36.148,15 €,
b)	pozemok - parcela registra „C“ č. 11873/2 – Zastavané plochy a nádvoria o výmere 1530 m2 v účtovnej hodnote vo výške 76.180,07 €, 
c)	stavba nachádzajúca sa na pozemku – parc. č. 11873/1 so súpisným číslom 3219 – Materská škola, Pionierska 12 A v účtovnej hodnote vo výške 404.600,- €

; zapísaného na liste vlastníctva č. 2382 vedenom Správou katastra pre hl. mesto SR Bratislavu pre k. ú. Nové Mesto, okres Bratislava III, obec BA-m.č. NOVÉ MESTO, 

za účelom prevádzkovania elokovaného pracoviska Základnej školy s Materskou školou na Sibírskej ulici – „Materskej školy Pionierska“.

a)  bez pripomienok

b)  s pripomienkami

				

Dôvodová správa:

Mestská časť Bratislava – Nové Mesto je správcom nehnuteľného majetku vo výlučnom vlastníctve Hlavného mesta SR Bratislavy a s ním súvisiacich práv a záväzkov, zapísaných na liste vlastníctva č. 2382 vedenom Správou katastra pre hl. mesto SR Bratislavu pre k. ú. Nové Mesto, okres Bratislava III, obec BA-m.č. NOVÉ MESTO, konkrétne:

a)	pozemku - parcela registra „C“ č. 11873/1 – Zastavané plochy a nádvoria o výmere 726 m2 v účtovnej hodnote vo výške 36.148,15 €,
b)	pozemku - parcela registra „C“ č. 11873/2 – Zastavané plochy a nádvoria o výmere 1530 m2 v účtovnej hodnote vo výške 76.180,07 €, 
c)	stavby nachádzajúcej sa na pozemku – parc. č. 11873/1 so súpisným číslom 3219 – Materská škola, Pionierska 12 A v účtovnej hodnote vo výške 404.600,- €,
(ďalej spolu v texte ako „nehnuteľnosti“). 

V súčasnej dobe nehnuteľnosti už slúžia ako vysunuté pracovisko Základnej školy s Materskou školou na Sibírskej ulici, a to na základe: 

a) 	Protokolu o zverení nehnuteľného majetku a s ním súvisiacich práv a záväzkov č. 207/2012 C BA NM zo dňa 20.11.2012 v zmysle Uznesenia č. 13/10 prijatom Miestnym zastupiteľstvom dňa 13.11.2012, ktorým boli pozemky parc. č. 11873/1 ako aj 11873/2 (predtým 11873 – rozdelené na základe Geometrického plánu) zverené do správy ZŠ s MŠ na Sibírskej ul.. Protokol bol uzatvorený na dobu určitú do 30.06.2013 vzhľadom na nadchádzajúcu rekonštrukciu, ktorá má byť zrealizovaná do konca augusta 2013,

b) 	Zmluvy o výpožičke č. 206/2012 MČ BA NM zo dňa 20.11.2012, ktorou bola ZŠ s MŠ na Sibírskej ul. vypožičaná časť stavby /suterén o celkovej ploche 213,20 m2 a priestor I. nadzemného podlažia, ktorý pozostáva z technických miestností, WC pre zamestnancov, WC pre deti, vstupnej haly, predsiene, dennej miestnosti pre návštevy, denných miestností pre deti, šatní, jedálne a pod. o celkovej výmere celkovo 449,62 m2/. Zmluva o výpožičke bola uzatvorená na dobu určitú do 30.06.2012 vzhľadom na nadchádzajúcu rekonštrukciu, ktorá má byť zrealizovaná do konca augusta 2013.  

S prevádzkou elokovaného pracoviska Materskej školy je zo strany rodičov vyjadrovaná veľká spokojnosť, čoho dôkazom je aj vysoký počet prihlásených detí (84) na nadchádzajúci školský rok. Elokované pracovisko je profilované výchovno-preventívnym programom „SRDCE NA DLANI“, ktorý je zameraný na sociálno-emocionálny a morálny vývin detí. Ďalej toto elokované pracovisko materskej školy pracuje aj s programom na výučbu anglického jazyka „PLAY TIME“ – Angličtina pre najmenších. Výučba je zabezpečená kvalifikovaným odborným personálom a kvalitným technickým vybavením. Materská škola taktiež zabezpečuje bezplatné záujmové aktivity pre deti, a to tanečný krúžok „FUNNY DANCING“ a výtvarný krúžok „HANDY HANDS“.   

 MESTSKÁ ČASŤ BRATISLAVA - NOVÉ MESTO

.........../2013 MČ BA NM 

Protokol o zverení nehnuteľného majetku 
a s ním súvisiacich práv a záväzkov do správy 
(ďalej v texte ako „Protokol“)

Odovzdávajúci:	Mestská časť Bratislava – Nové Mesto
			sídlo: Junácka č. 1, 832 91 Bratislava
			zastúpený: Mgr. Rudolf Kusý, starosta 
			IČO: 00 603 317
	DIČ: 2020887385

(ďalej v texte ako „odovzdávajúci“)

Preberajúci:		Základná škola s materskou školou
			Sibírska 39, 831 02 Bratislava
			zastúpený: Mgr. Milena Partelová, riaditeľka školy
			IČO: 31 785 221
			DIČ: 2020887022

(ďalej v texte ako „preberajúci“ )

Článok I.

Predmetom zverenia v prospech preberajúceho je nehnuteľný majetok vo výlučnom vlastníctve (v podiele 1/1) vlastníka - Hlavného mesta SR Bratislavy a s ním súvisiacich práv a záväzkov, ktorý je zverený vlastníkom do správy odovzdávajúceho, a to konkrétne: 

a)	pozemok - parcela registra „C“ č. 11873/1 – Zastavané plochy a nádvoria o výmere 726 m2,
b)	pozemok - parcela registra „C“ č. 11873/2 – Zastavané plochy a nádvoria o výmere 1530 m2, 
c)	stavba nachádzajúca sa na pozemku – parc. č. 11873/1 so súpisným číslom 3219 – Materská škola, Pionierska 12 A

; všetko zapísané na liste vlastníctva č. 2382 vedenom Správou katastra pre hl. mesto SR Bratislavu pre k. ú. Nové Mesto, okres Bratislava III, obec BA-m.č. NOVÉ MESTO (ďalej spolu v texte ako „nehnuteľnosti“).

Článok II.

Zverenie nehnuteľností, tak ako sú špecifikované v Článku I. tohto Protokolu, schválilo Miestne zastupiteľstvo odovzdávajúceho na svojom zasadnutí konanom dňa 27.08.2012 Uznesením č. ..........................., a to na dobu neurčitú.

Článok III.

Predmetné nehnuteľnosti sa zverujú do správy preberajúceho výlučne za účelom prevádzkovania elokovaného pracoviska odovzdávajúceho – Materskej školy Pionierska, bezodplatne, v súlade so zákonom č. 138/1991 Zb. o majetku obcí v znení neskorších predpisov a v súlade s ustanovením Čl. 82 ods. 7 Štatútu hlavného mesta SR Bratislavy v spojení s Článkom 7 Zásad hospodárenia s majetkom hlavného mesta SR Bratislavy zvereným do správy mestskej časti Bratislava – Nové Mesto a s majetkom vlastným.   

Článok IV.

Účtovná hodnota: 

1.	pozemku - parcela registra „C“ č. 11873/1 – Zastavané plochy a nádvoria o výmere 726 m2 je vo výške 36.148,15 €,
2.	pozemku - parcela registra „C“ č. 11873/2 – Zastavané plochy a nádvoria o výmere 1530 m2 je vo výške 76.180,07 €, 
3.	stavby nachádzajúcej sa na pozemku – parc. č. 11873/1 so súpisným číslom 3219 – Materská škola, Pionierska 12 A je vo výške 404.600,- €.

Článok V.

Preberajúci je na základe tohto Protokolu povinný vykonávať správu nehnuteľností špecifikovaných v Článku I. tohto Protokolu v súlade so ● Štatútom hlavného mesta SR Bratislavy, ● Zásadami hospodárenia s majetkom hlavného mesta SR Bratislavy zvereným do správy mestskej časti Bratislava – Nové Mesto a s majetkom vlastným a ● platnými právnymi predpismi Slovenskej republiky, predovšetkým zákonom č. 138/1991 Zb. o správe majetku obcí v znení neskorších predpisov, tak, aby vlastníkovi – hlavnému mestu SR Bratislave, ako aj odovzdávajúcemu, nevznikla žiadna škoda.

Článok VI.

K fyzickému odovzdaniu predmetných nehnuteľností nedôjde, nakoľko preberajúcemu je stav predmetných nehnuteľností známy a tieto preberá v stave v akom sa v súčasnej dobe nachádzajú. 

Článok VII.

1.	Protokol nadobúda platnosť dňom jeho podpísania oboma stranami a účinnosť dňom zverejnenia na stránke www.banm.sk.

2.	Tento Protokol je vyhotovený v siedmych (7) rovnopisoch každý so silou originálu, pričom odovzdávajúci obdrží štyri (4) rovnopisy a preberajúci tri (3) rovnopisy Protokolu.

3.	Tento Protokol uzatvárajú jeho účastníci slobodne, vážne, určite a zrozumiteľne, teda tak, aby v budúcnosti nevznikli žiadne pochybnosti o tom, čo chceli jeho obsahom vyjadriť.

4.	Zmluvné strany vyhlasujú, že sú spôsobilé na právne úkony, pri uzatváraní Protokolu bola dodržaná zmluvná voľnosť, Protokol bol účastníkmi prečítaný, schválený a na znak súhlasu podpísaný.

V Bratislave, dňa ............2013				V Bratislave, dňa .............2013

__________________________				__________________________
       odovzdávajúci					    	     preberajúci
         Mgr. Rudolf Kusý 				        	       Mgr. Milena Partelová
           starosta					                         riaditeľka školy